CELEX: E2005C0144
Language: et
Date: 2005-06-17 00:00:00
Title: EFTA Järelevalveameti otsus nr 144/05/KOL, 17. juuni 2005, millega viiekümnendat korda muudetakse riigiabi käsitlevaid menetlus- ja sisulisi eeskirju, võttes uuesti vastu peatüki 17a: lühiajaline ekspordikrediidikindlustus

10.11.2005   
            
            
               ET
            
            
               Euroopa Liidu Teataja
            
            
               L 294/9
            
         EFTA JÄRELEVALVEAMETI OTSUS
   
   nr 144/05/KOL,
   17. juuni 2005,
   millega viiekümnendat korda muudetakse riigiabi käsitlevaid menetlus- ja sisulisi eeskirju, võttes uuesti vastu peatüki 17a: lühiajaline ekspordikrediidikindlustus
   EFTA JÄRELEVALVEAMET,
   VÕTTES ARVESSE Euroopa Majanduspiirkonna lepingut, (1) eriti selle artikleid 61–63 ja protokolli 26,
   VÕTTES ARVESSE EFTA riikide vahelist järelevalveameti ja kohtu asutamist käsitlevat lepingut, (2) eriti selle artiklit 24, artikli 5 lõike 2 punkti b ja protokolli nr 3 I osa artiklit 1,
   ARVESTADES, et järelevalve- ja kohtulepingu artikli 24 kohaselt jõustab EFTA järelevalveamet EMP lepingu riigiabi käsitlevad sätted,
   ARVESTADES, et järelevalve- ja kohtulepingu artikli 5 lõike 2 punkti b kohaselt väljastab EFTA järelevalveamet teateid või suuniseid küsimuste kohta, mida EMP leping käsitleb, kui see on sätestatud kõnealuses lepingus või järelevalve- ja kohtulepingus või kui EFTA järelevalveamet peab seda vajalikuks,
   MEENUTADES riigiabi käsitlevaid menetlus- ja sisulisi eeskirju, (3) mille EFTA järelevalveamet kiitis heaks 19. jaanuaril 1994, (4)
   
   ARVESTADES, et Euroopa Ühenduste Komisjon (5) avaldas 11. detsembril 2004 lühiajalise ekspordikrediidikindlustuse teatise kohaldamisaja pikendamist käsitleva teatise, (6)
   
   ARVESTADES, et kõnealune teatis on oluline ka Euroopa Majanduspiirkonna suhtes,
   ARVESTADES, et lühiajalise ekspordikrediidikindlustuse teatisele vastavad eeskirjad lisati riigiabi juhiste peatükki 17a,
   ARVESTADES, et riigiabi juhiste peatükk 17a kaotas kehtivuse 31. detsembril 2004,
   ARVESTADES, et EMP riigiabi eeskirjade ühetaoline kohaldamine tuleb tagada kogu Euroopa Majanduspiirkonnas,
   ARVESTADES, et EMP lepingu XV lisa lõpus oleva peatüki “ÜLDSÄTTED” II punkti kohaselt peab EFTA järelevalveamet pärast EÜ komisjoniga konsulteerimist vastu võtma komisjoni poolt vastu võetud õigusaktidega kooskõlas olevaid õigusakte,
   OLLES konsulteerinud komisjoniga,
   MEENUTADES, et EFTA järelevalveamet on konsulteerinud EFTA riikidega 22. aprillil 2005 Islandile, Liechtensteinile ja Norrale saadetud kirjadega,
   ON VASTU VÕTNUD KÄESOLEVA OTSUSE:
   
               1.
            
            
               Riigiabi suuniseid muudetakse, võttes uuesti vastu lühiaegset ekspordikrediidikindlustust käsitlev peatükk 17a. Riigiabi suuniste uuesti vastu võetud peatükk 17a on kehtiv kuni 31. detsembrini 2005. Riigiabi suuniste peatükk 17a on esitatud käesoleva otsuse lisas. (7)
               
            
         
               2.
            
            
               Käesolev otsus avaldatakse Euroopa Liidu Teataja EMP osas ja EMP kaasandes.
            
         
               3.
            
            
               EFTA riike teavitatakse käesolevast otsusest kirjaga, lisades otsuse ja selle lisa koopia.
            
         
               4.
            
            
               Komisjoni teavitatakse käesolevast otsusest kooskõlas EMP lepingu protokolli nr 27 punktiga d, saates otsusest ja selle lisast koopia.
            
         
               5.
            
            
               Otsus on autentne inglise keeles.
            
         
      Brüssel, 17. juuni 2005
      
         
            EFTA järelevalveameti nimel
         
         Einar M. BULL
         
         
            eesistuja
         
         Bernd HAMMERMANN
         
         
            kolleegiumi liige
         
      
   
   
      (1)  Edaspidi “EMP leping”.
   
      (2)  Edaspidi “järelevalve- ja kohtuleping”.
   
      (3)  Edaspidi “riigiabi suunised”.
   
      (4)  Suunised EMP lepingu artiklite 61 ja 62 kohaldamiseks ja tõlgendamiseks, EFTA järelevalveameti otsus, vastu võetud 19. jaanuar 1994, avaldatud EÜT L 231, 3.9.1994, lk 1 ja EÜT nr 32, 3.9.1994, lk 1 EMP kaasandes, viimati muudetud järelevalveameti otsusega nr 371/04/KOL, avaldatud ELT L 63, 10.3.2005, lk 29 ja ELT nr 11, 10.3.2005 EMP kaasandes, edaspidi “riigiabi suunised”.
   
      (5)  Edaspidi “EÜ komisjon”.
   
      (6)  Komisjoni teatis, millega pikendatakse EÜ asutamislepingu artikli 93 lõike 1 kohast komisjoni teatist liikmesriikidele asutamislepingu artiklite 92 ja 93 kohaldamise kohta lühiajalise ekspordikrediidikindlustuse suhtes, ELT C 307, 11.12.2004, lk 12.
   
      (7)  Käesoleva otsuse lisa ei avaldata Euroopa Liidu Teatajas. Riigiabi suuniste peatüki 17a muutmata kogutekst on avaldatud EÜT L 120, 23.4.1998, lk 27.